CELEX: 62018TN0116
Language: el
Date: 2018-02-27 00:00:00
Title: Υπόθεση T-116/18: Προσφυγή της 27ης Φεβρουαρίου 2018 — Darmanin κατά EASO

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/44
            
         Προσφυγή της 27ης Φεβρουαρίου 2018 — Darmanin κατά EASO
   (Υπόθεση T-116/18)
   (2018/C 152/54)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Joanna Darmanin (Sliema, Μάλτα) (εκπρόσωπος: N. De Montigny, δικηγόρος)
   
      Καθής: Ευρωπαϊκή Υπηρεσία Υποστήριξης για το Άσυλο
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της ΑΣΣΠΑ (Executive Director) της 27ης Ιουνίου 2017 περί απολύσεως της προσφεύγουσας στο τέλος της δοκιμαστικής υπηρεσίας, και δη από τις 15 Ιουλίου 2017·
            
         
               —
            
            
               στον βαθμό κατά τον οποίο κρίνεται αναγκαίο, να ακυρώσει την από 29 Ιανουαρίου 2018 ρητή απόφαση περί απορρίψεως της διοικητικής ενστάσεως·
            
         
               —
            
            
               να καταδικάσει την καθής στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει επτά λόγους ακυρώσεως.
   
               1.
            
            
               Ο πρώτος λόγος ακυρώσεως στηρίζεται σε παράβαση του άρθρου 14 του Καθεστώτος που εφαρμόζεται επί του Λοιπού Προσωπικού της Ένωσης (στο εξής: ΚΛΠ) και του Οδηγού για τη διαδικασία των ασκουμένων που ισχύει εντός της Ευρωπαϊκής Υπηρεσίας Υποστήριξης για το Άσυλο (EASO).
            
         
               2.
            
            
               Ο δεύτερος λόγος ακυρώσεως στηρίζεται σε παράβαση του άρθρου 43 του Κανονισμού Υπηρεσιακής Κατάστασης των υπαλλήλων της Ευρωπαϊκής Ένωσης (στο εξής: ΚΥΚ) και της αποφάσεως του Management Board της EASO της 18ης Ιανουαρίου 2016 περί εφαρμογής των άρθρων 43 και 44 του ΚΥΚ για το έκτακτο προσωπικό.
            
         
               3.
            
            
               Ο τρίτος λόγος ακυρώσεως στηρίζεται σε παράβαση της αποφάσεως αριθ. 11 του Management Board της EASO της 4ης Ιουλίου 2012 σχετικά με το προσωπικό μεσαίου διοικητικού επιπέδου.
            
         
               4.
            
            
               Ο τέταρτος λόγος ακυρώσεως στηρίζεται σε παραβίαση των αρχών της χρηστής διοικήσεως και της ασφάλειας δικαίου.
            
         
               5.
            
            
               Ο πέμπτος λόγος ακυρώσεως, επικουρικώς προβαλλόμενος, στηρίζεται σε ένσταση ελλείψεως νομιμότητας λόγω παραβιάσεως της αρχής της ίσης μεταχειρίσεως και σε προσβολή του ουσιαστικού δικαιώματος ακροάσεως.
            
         
               6.
            
            
               Ο έκτος λόγος ακυρώσεως στηρίζεται σε προσβολή του δικαιώματος στην εφαρμογή μιας νόμιμη, δίκαιης και προβλέψιμης διαδικασίας αξιολογήσεως.
            
         
               7.
            
            
               Ο έβδομος λόγος ακυρώσεως στηρίζεται σε παράβαση των κανόνων περί του βάρους αποδείξεως.